open-index/open-wikipedia-markdown huggingface dataset:
Dôkaz existencie Boha

**Dôkaz existencie Boha** je pokus o dôkaz tvrdenia, že existuje Boh, a to pomocou filozofických pojmov bez odvolávania sa na zjavenie alebo tradíciu. 

V dejinách teologického myslenia je vedľa ontologického dôkazu Božej existencie (tzv. dôkaz a priori) Anselma z Canterbury najznámejších tzv. „päť ciest dokazovania“ Tomáša Akvinského. V neskorších dobách sa postupne objavili ďalšie dôkazy aposteriórneho (skúsenostného) charakteru. Nie sú to však argumenty slúžiace na presviedčanie neveriacich, skôr ide o náčrt možnosti intelektuálnej reflexie vlastnej viery.

## Ontologický dôkaz existencie Boha
Vypracoval ho sv. Augustín, ktorý tvrdil, že u všetkých ľudí jestvuje pojem Boha ako dokonalej bytosti, pričom tento pojem by nemohol vzniknúť, keby nejestvovala dokonalá bytosť aj v skutočnosti. Teda Boh jestvuje. V stredoveku obhajoval tento dôkaz Anselm z Canterbury.

Filozofi k tomuto dôkazu pristupujú rôzne: jedni sa k nemu stavajú pozitivne (napr. Bonaventura alebo Leibniz), iní ho z najrôznejších dôvodov kritizujú, napr. Anselmov súčasník Gaunilo, ale neskôr aj Tomáš Akvinský najmä Immanuel Kant. Kritika je v podstate založená na tom, že z pojmu nemožno odvodzovať reálnu existenciu.

## Kozmologický dôkaz existencie Boha
Podľa tohto dôkazu Boh jestvuje ako prvá príčina všetkých vecí a javov. Tento dôkaz sa zakladá na predpoklade, že svet je konečný v čase a že jestvuje jeho nehmotná príčina. Kozmologický dôkaz existencie Boha podáva Platón, Aristoteles, Leibniz, Wolff a ďalší.

## Teleologický dôkaz existencie Boha
Podľa tohto dôkazu je v prírode všetko usporiadané tak účelne, že to možno vysvetliť jedine ak pripustíme existenciu nadprirodzenej rozumnej bytosti, ktorá usporadúva všetky javy.

## Dôkazy Tomáša Akvinského
* Dôkaz z pohybu (aristotelovský *prvý nehybný hýbateľ* – *primum movens immobile*).
* Dôkaz z príčiny (Boh ako prvá príčina (*causa prima*) - tzv. kauzálny argument)
* Dôkaz z kontingentnosti bytia (Boh ako absolútne Bytie, u ktorého nie je možné ne-bytie).
* Dôkaz zo stupňov dokonalosti stvorenia (ktorých porovnanie je možné jedine s absolútne dokonalým Bytím - Bohom).
* Dôkaz z poriadku stvorenia (tzv. teleologický argument, predpokladajúci inteligentného Stvoriteľa - pozri vyššie).

## Ďalšie aposteriórne dôkazy
* Dôkaz z konsenzu ľudstva (tzv. morálny argument).
* Dôkaz zo svedomia (existencia najvyššieho morálneho sudcu, zákonodarcu - tzv. etický argument).

Kategória:Boh
Kategória:Teológia
Kategória:Náboženská filozofia
Bludný kruh

**Bludný kruh** alebo **uzavretý kruh** alebo lat. **circulus vitiosus** môže byť:
*dôkaz v kruhu
*definícia v kruhu
*prenesene: začarovaný kruh, bezvýchodisková situácia
Priamy dôkaz

**Priamy dôkaz** je konečná postupnosť správnych krokov, z ktorých každý vyplýva z prechádzajúcich, pričom prvý krok dôkazu je overenie platnosti predpokladu a výsledkom posledného kroku je záver dokazovaného tvrdenia. V matematike sa používa pri dokazovaní teorém v tvare implikácie P \longrightarrow T.Priamy dôkaz spočíva v nájdení série výrokov A_1,A_1,...,A_n tak aby platilo(P \rightarrow A_1) \land (A_1 \rightarrow A_2) \land \cdots \land (A_{n-1} \rightarrow A_n) \land (A_n \rightarrow T).

Inými slovami: ak platí A ≥ B, tak platí B

## Externé odkazy
* 
* Priamy dôkaz na  pohodovamatematika.sk 

Kategória:Veda
Dokazovanie (logika)

**Dokazovanie** je 
*usudzovanie, pri ktorom sa zdôvodňuje pravdivosť (alebo nepravdivosť) nejakého tvrdenia
*procesuálna stránka dôkazu
*predkladanie dôkazov

## Externé odkazy
* 

Kategória:Logika
Dôkaz (logika)

**Dôkaz** je postupnosť viet, z ktorých každá je buď vetou nevyžadujúcou dôkaz (axióma
alebo predpoklad), alebo predtým dokázanou vetou, alebo vetou vyplývajúcou
(odvodenou) z predchádzajúcich viet (teorémou). Teorémou je aj posledná
(dokazovaná) veta, tzv. téza dôkazu. Dôkaz je zisťovanie, či na základe už
prijatých formúl možno prijať aj formulu novú.

Dôkaz je logická operácia je predvedenie, preukázanie správnosti, pravdivosti (alebo pravdepodobnosti) súdu, (výroku, vety) prostredníctvom úsudkov, v ktorých dokazovaný súd vystúpi ako dôsledok už dokázaných súdov.

## Pozri aj
* Dôkaz (matematika)

## Externé odkazy
* 
* 
Kategória:Logika
Doklad

**Doklad** alebo **dokument** môže byť:
*(najmä úradná) listina, ktorá niečo dokladá, dosvedčuje, dokazuje, prípadne priamo osvedčenie, pozri doklad (listina)
*prenesene: svedectvo, dôkaz, potvrdenie

**Doklad** je aj špecificky citát ako potvrdenie výskytu (slova a podobne).
Účtovný doklad

**Účtovný doklad** je písomnosť z formálnej aj obsahovej stránky upravená predpísaným spôsobom, ktorá dokladá a overuje hospodárske operácie alebo účtovné operácie podľa nej zaúčtované. 

Ako jeden zo základných prvkov metódy účtovníctva má dvojakú funkciu:
# je prvým zachytením a usporiadaním údajov o určitom hospodárskom jave, ktorý má byť zaúčtovaný;
# je nástrojom následnej kontroly správnosti účtovných zápisov, t. j. overuje uskutočnenie jednotlivých hospodárskych operácií v dokladoch zachytených a podľa dokladov zaúčtovaných.

Každý účtovný doklad musí byť overiteľný aj po určitej, normou predpísanej dobe.

## Externé odkazy
* 

Kategória:Účtovníctvo
Dokonalosť

[náhľad|Už [Grécka filozofia|starogrécki filozofi pátrali po dokonalom čísle (). Podľa definície pochádzajúcej ešte od Eukleida sa zaň pokladá prirodzené číslo, ktoré sa rovná súčtu svojich vlastných deliteľov okrem seba samého, teda 6, 28, 496 atď.*(Na obrázku Eukleides, stvárnený [[Donato Bramante|Donatom Bramantem]], uprostred ostatných učeníkov na [[Raffael]]ovej freske [[Aténska škola]].)*]]
**Dokonalosť** alebo **perfekcia** (, ) je stav dosiahnutia úplnosti, dokonanie; dokonalosť preto zahrnuje zavŕšenosť. Ide o (pôvodne) filozofický termín pochádzajúci ešte z ranej gréckej filozofie, ktorý sa uplatnil aj v iných oblastiach ľudského poznania vyčlenených z filozofie (napr. v matematike).

Dokonalosť tkvie v zbavení sa akejkoľvek chyby alebo nedostatku, obsahuje všetko to, čo patrí k podstate (esencii) nejakej veci, čo leží v idei nejakej veci, čo sa požaduje touto ideou, čo zodpovedá nejakému ideálu, čo má byť. Pojem dokonalosti závisí od toho, aké významové útvary, najmä kategórie, intervenujú v úvahách o nej. Napríklad v okruhu filozofických učení vznikajúcich na teisticky presiaknutej pôde sa za absolútnu alebo totálnu dokonalosť považuje boh.

Dokonalosť je povaha toho, čo je dokonalé, t. j. čo je úplne dokončené a už nie je schopné nijakého vývoja. Dokonalosť osebe alebo plnosť bytia po všetkých stránkach pripisuje klasická metafyzika Bohu, absolútnej bytosti.

Procesia robenia dokonalým alebo dosahovania dokonalosti sa nazýva **zdokonaľovanie**.

## Dokonalosť podľa Biblie a kresťanstva
Podľa Biblie a z nej vychádzajúcej kresťanskej náuky je dokonalosťou slobodný Boží prísľub a dar Božej milosti. Nedá sa odvodiť z prirodzených imanentných síl, čiže od nejakej entelechie. Boh môže náhle zmeniť chod vecí, zabudnúť na to, tu a tam dovŕšiť, dokonať.

Nakoľko Biblia predkladá tzv. zjavené pravdy, prirodzená teológia sa pokúša odvodiť poznanie Boha vrátane Božej dokonalosti prostredníctvom rozumového ľudského aparátu. Napr. súčasťou dôkazov existencie Boha (Augustín, Tomáš Akvinský a ď.) je tvrdenie o dokonalosti ako nutnej vlastnosti Boha.

## Dokonalosť podľa jednotlivých filozofov
### Vasilij Zeňkovskij
Podľa filozofa Vasilija Vasilieviča Zeňkovského je dokonalosťou nechýbanie ničoho podľa spôsobu povahy. Vecné alebo virtuálne časti, z ktorých sa skladá dokonalá vec, nazýva čiastočnými dokonalosťami a tvar (forma), ktorý povstáva z týchto častí, nazýva celkovou dokonalosťou.

Podľa Zeňkovského existuje dokonalosť bytostná alebo prvá, ktorá vlastne napĺňa bytnosť veci (napr. rozumná duša v človeku), ďalej dokonalosť cieľa, ktorá plynie zo sledovania cieľa a naplnenia prirodzenej náklonnosti a napokon dokonalosť akcidentálna, ktorá plynie s akcidentov pridaných k bytnosti a zdokonaľuje činnosť smerujúcu k cieľu.

### Walter Brugger
Podľa nemeckého filozofa Waltera Bruggera je dokonalosť uskutočnená dvoma spôsobmi: buď je tu úplne už od začiatku, alebo zreje postupne. Od začiatku a bezo zmeny je podľa neho dokonalý iba Boh..

## Poznámky


## Referencie

## Iné projekty

Kategória:Filozofický slovník
Kategória:Kresťanská filozofia
Doktor

**Doktor** môže byť:
* akademický alebo vedecký titul v rôznych krajinách s rôznym významom, resp. ich nositeľ:
** všeobecne: pozri doktor (titul)
** špecificky na Slovensku : 
*** oficiálny slovenský názov titulu PhD. resp. v rokoch 19901996 jeho predchodcu Dr., pozri doktor (PhD.)
*** skrátené označenie akademických (vrátane doktorandských) titulov obsahujúcich slovo doktor/doctor, pozri akademický titul
*** skrátene označenie vedeckej hodnosti doktor vied
* hovorovo: lekár
* britský seriál: Doctor Who

## Pozri aj
* doctor honoris causa

## Iné projekty
Doktor vied

**Doktor vied** (skratka **DrSc.**; skratka v Česku od roku 2003 *DSc.*; ) je vedecká hodnosť udeľovaná od roku 1953 na základe verejnej obhajoby doktorskej dizertačnej práce pred komisiou pre obhajoby doktorských dizertácií. 

Pôvodne spolu s titulom kandidát vied (CSc.) tvoril DrSc. dvojicu vedeckých hodností, pričom doktor vied predstavoval vyšší titul. Titul kandidát vied (CSc.) bol však v roku 1996 zrušený. DrSc. je na Slovensku chápaný ako „veľký doktorát“, ktorý je udeľovaný na základe významných vedeckých výsledkov, prekračujúcich úroveň vedeckého titulu CSc. alebo neskôr PhD. Tento titul by mal charakterizovať vyhranenú vedeckú osobnosť a na území Česka a Slovenska by mal najlepšie charakterizovať špičkových vedcov a vedeckovýskumných pracovníkov. V podobnom chápaní je ekvivalentný v minulosti zaužívanej hodnosti D.Sc. používanej v krajinách Britského spoločenstva národov.

V Česku boli 1. júla 1998 zrušené obe vedecké hodnosti, avšak na prelome rokov 2002/2003 bol „Doktor vied“ znova definovaný, ale so skratkou DSc.

Na Slovensku je od roku 2011 za udeľovanie hodnosti DrSc. zodpovedná Slovenská komisia pre vedecké hodnosti (SKVH), ktorá ju udeľuje na základe komplexného pohľadu na uchádzača zohľadňujúceho vedecké výstupy, ich kvalitu a význam, či stanoviska medzinárodne rešpektovanej osobnosti zo zahraničia.

## Referencie

## Literatúra
* NETUKA, Ivan. *[http://www.vedakolemnas.cz/miranda2/export/sitesavcr/data.avcr.cz/academia/vedakolemnas/sys/galerie-download/VKN_96.pdf Titul DSc., známka kvality i prestižní klub]*. Praha: Akademie věd České republiky, 2019. ISBN 978-80-270-6750-3 

## Externé odkazy
* Odporúčané kritériá pre uchádzačov o vedeckú hodnosť „DrSc.“
* Vědecký titul DSc.

Kategória:Vysokoškolské tituly
Doktorand

**Doktorand** (lat. *doctorandus*), staršie i **doktorant**, je uchádzač o udelenie doktorského titulu PhD. pripravujúci sa na vykonanie skúšok a obhajobu dizertačnej práce.

## Štúdium
Aby bol uchádzač prijatý na doktorandské štúdium, musí mať ukončené vysokoškolské vzdelanie druhého stupňa (napríklad magister alebo inžinier) v danom alebo príbuznom odbore. Toto je lokálne špecifikum, ktoré platí napríklad v Česku a na Slovensku; na univerzitách poskytujúcich PhD. tituly v anglosaských krajinách sa táto podmienka neuplatňuje. K prijatiu na väčšinu doktorandských programov postačuje bakalársky titul z daného odboru a v mnohých prípadoch sa magisterský titul udeľuje ako súčasť PhD. programu) a musí úspešne absolvovať prijímacie konanie (väčšinou uskutočňované ústne s prijímacou komisiou).

Dĺžka doktorandského štúdia trvá v internej forme maximálne štyri roky. V externej forme maximálne päť rokov na vykonanie skúšok a šesť rokov (od prijatia) na obhajobu dizertačnej práce.

Interný doktorand, najmä ak je jeho školiace pracovisko univerzita, sa spravidla podieľa na pedagogickom procese vedením cvičení, prípadne môže zastupovať na prednáškach. Na niektorých univerzitách a v niektorých odboroch toto neplatí a doktorandi vyučovať nemusia, ale môžu, ak majú záujem. Ďalej je povinný vykazovať publikačnú činnosť uverejňovaním článkov vo vedeckých časopisoch a vystupovať na konferenciách a seminároch.

Počas štúdia musí doktorand absolvovať aj povinné štátne skúšky z (minimálne) 1 povinného predmetu a 2 voliteľných predmetov, ktoré prehlbujú a rozširujú vedomosti získané počas inžinierského alebo magisterského štúdia, a to spravidla do 18 mesiacov v internej forme a do troch rokov v externej forme. Do 18 mesiacov (od prijatia) musí interný doktorand odovzdať a obhájiť minimálne jednu tretinu svojej dizertačnej práce (tzv. minimová práca). Po dosiahnutí titulu PhD. môže absolvent pokračovať v takzvanom post doktorandskom štúdiu (post doc).

## Doktorandské štúdium na Slovensku
Doktorandské štúdium na Slovensku môžu poskytovať iba univerzity. Doktorandské štúdium (ISCED 6) absolvovalo 0,3 % obyvateľstva. O doktorandské štúdium nie je z viacerých príčin medzi slovenskými študentmi výrazný záujem.

Doktorandi majú nárok na doktorandské štipendium.

## Referencie

## Externé odkazy
* 

Kategória:Vysoké školy
Doktrína

**Doktrína** ( z lat. doctrina = náuka &lt; docere = učiť) je:
* súhrn vyhranených názorov
* politická zásada
* učenie, sústavný súhrn (spravidla dogmatických či jednostranných) názorov a výkladov teoretického rázu, ktoré prináležia nejakému autorovi alebo škole, dávajú obyčajne príležitosť na poučenie

## Externé odkazy
* 

Kategória:Latinské výrazy
Archívny dokument

**Archívny dokument** je textový, obrazový, zvukový a iný záznam na akomkoľvek nosnom médiu pochádzajúci z činnosti štátnych orgánov, obcí a i. právnických a fyzických osôb, ktorý je pre svoju jedinečnú a trvalú informačnú hodnotu predmetom verejného záujmu.

Preberaním, ochraňovaním a sprístupňovaním archívnych dokumentov sa zaoberá archív.

## Externé odkazy
* 
je písomný, obrazový, zvukový a iný záznam, pochádzajúci z činnosti štátnych orgánov a organizácií, obcí a iných právnických osôb, ako aj z činnosti fyzických osôb, ktorý pre svoj historický, politický, hospodársky alebo kultúrny význam má trvalú dokumentárnu hodnotu pre poznanie dejín Slovenska a Slovákov. Archívnym dokumentom je aj filmový alebo zvukový záznam, ktorý vznikol do roku 1950. Archívnym dokumentom nie je knižničný dokument a zbierkový predmet.

Kategória:Archivistika
Hypertextový dokument

**Hypertextový dokument ** (hyperdokument) je forma prezentácie informácie, kde text, zobrazenie, zvuky a akcie sú pomocou hypertextovych väzieb prepojené do jedného celku, nesekvenčnej siete asociácií, ktorá umožňuje používateľovi listovať súvzťažnými oblasťami bez ohľadu na daný poriadok tém. Príkladom hypertextového dokumentu je práve čítaný dokument, ktorého prehľad podáva http://sk.wikipedia.org/, kapitoly venované odkazom atď.

Spoje v hypertextovom dokumente môže zavádzať a meniť tak jeho autor, ako aj používateľ.

## Externé odkazy
* 
* 

Kategória:HTML
Dokumentácia

**Dokumentácia** môže byť:
* sústavné zhromažďovanie a spracovávanie dokumentov, ako kresleného a iného materiálu, resp. literatúry, na vedecké a technické účely
* v administratíve aj: činnosť spojená so záznamom, evidenciou a triedením informácií potrebných ako podklad pre riadenie a výkon činnosti daného odboru 
* doloženie, preukázanie dokumentmi/dôkazovými materiálom
* súbor dokumentov, napr.:
** skrátene projektová dokumentácia
** skrátene dokumentácia stavby

## Pozri aj
* dokumentácia pamiatky (písomné, fotografické, meračské, kresbové, modelové alebo iné zachytenie pamiatky v určitom stave)
Dokumentaristika

**Dokumentaristika** môže byť

*činnosť smerujúca k vytváraniu dokumentov, dokumentárnych snímok: fotografická dokumentaristika,
*činnosť smerujúca k vytváraniu dokumentárnych snímok (dokumentárnych filmov): filmová dokumentaristika 
*novinárska činnosť zameraná na zobrazenie dlhšieho časového vývojového obdobia a postihnutia významu javov v rôznych oblastiach ľudskej činnosti, pozri dokumentaristika (novinárstvo)
*činnosť zaoberajúca sa spracúvaním údajov o dielach či spisoch vydaných tlačou, pozri dokumentaristika (tlačené diela)
*odbor informatiky zaoberajúci sa spracúvaním údajov, pozri dokumentaristika (informatika)

## Externé odkazy
*
Fra Dolcino

**Fra Dolcino** alebo **Dolcino z Prata** (* asi 1250/1260, Prato Sesia, Taliansko – † 1. jún 1307, Vercelli) bol taliansky mních, minorita.  

Po Segarelliho smrti viedol heretickú sektu apoštolských bratov, veriacich v príchod Božieho kráľovstva na zem, ktorý chcel Dolcino pripraviť s mečom v ruke. 

V rokoch 13051307 stál na čele rozsiahleho sedliackeho povstania v oblasti Parmy a Vercelli. Povstalci dlho vzdorovali miestnej šľachte i krížovej výprave, nakoniec boli vyhladovení a pobití. Dolcina zajali a upálili.

Jeho postava sa objavuje v Božskej komédii od Dante Aligieriho a v knihe Meno ruže od Umbera Eca je v rámci dialógu medzi Adsom a Ubertinom opísaný jeho životný príbeh.

## Externé odkazy
* 

Kategória:Narodenia v 13. storočí
Kategória:Úmrtia 1. júna
Kategória:Úmrtia v 1307
Heretici
Kategória:Popravení upálením
Kategória:Talianski františkáni
Pavel Doležal

**Pavel Doležal** (* 20. január 1700, Skalica – † 29. november 1778, Vyšná Boca) bol slovenský jazykovedec, pedagóg, prekladateľ a evanjelický farár, ktorého jazykovedným záujmom bola biblická čeština na Slovensku
. 

Študoval na gymnáziu v Rábe a na univerzite vo Wittenbergu.

Doležal je autor duchovných piesní a slovensko-českej gramatiky *Grammatica Slavico-Bohemica*, v ktorej opisuje pravopisnú a jazykovú normu biblickej češtiny v porovnaní so slovakizovanou češtinou, respektíve bohemizovanou slovenčinou.

Jeho synovcom bol básnik Augustín Doležal.

## Dielo
* *Donatus latino-germanico-hungarico-bohemicus*, 1746
* *Grammatica Slavico-Bohemica*, 1746 
* *Ortographia Bohemo-Slavica*, 1752
* *Elementa linguae Slavo-Bohemicae*, 1752

## Referencie


## Externé odkazy
* 
* Záznam o narodení a krste v matrike - pokrstený ako Paulus Doležal

Kategória:Slovenskí jazykovedci
Kategória:Slovenskí prekladatelia
Kategória:Osobnosti zo Skalice
Kategória:Slovenskí evanjelickí kňazi
Kategória:Slovenskí pedagógovia
Dom

**Dom** môže byť:
* obydlie, objekt slúžiaci na bývanie alebo na iné spoločenské činnosti, pozri dom (objekt)
* vrch vo Walliských Alpách, pozri Dom (vrch)
*kód krajiny:
**Dominika
**Dominikánska republika
* etnická skupina:
** rómska, pozri Domi (Rómovia)
** indická, pozri Domba
*titul:
**titul úcty niektorých mníchov, pozri dom (mních)
**šľachtický a čestný titul v Portugalsku, pozri dom (čestný titul)
*skrátený tvar mien Dominic, Domingo, Dominique a podobne
*skratka pre domínium Britskej koruny
*jedna z postáv vo webovom komikse *[[Megatokyo]]*
*MS-09 Dom a MS-09R Rick Dom
*film, pozri Dom (film)

**DOM** alebo **DoM** môže byť:
* „département d'outre-mer“ – zámorský departement
*Disk on module
*Document Object Model 
*Deo Optimo Maximo (po latinsky „najväčšiemu a najlepšiemu Bohu“)
*Doctor of Oriental Medicine
*Doctor of Orthomolecular Medicine
*2,5-dimetoxy-4-metylamfetamín (STP)
*„date of manufacture“ – dátum výroby
*makro delete-operator-message
*„dissolved organic material/matter“ – rozpustené organické látky
*„dead organic matter“ – odumretá organická hmota
*Dominion of Melchizedek
*kód IATA pre letisko Dominica Melville Hall Airport
Grécky dom

**Grécky dom** má dlhý vývoj a mení sa v pôdoryse, rozmeroch i vo vnútornej úprave. V najstaršej dobe, pred príchodom Grékov (3. a 2. tisíročí pred Kristom, mal dom pôdorys okrúhly, oválny i podkovovitý, ale častejšie pravouhlý, prípadne s absidovým zaoblením.

## Externé odkazy
* 

Kategória:Domy
Kategória:Architektúra v Grécku
Domácnosť

**Domácnosť** je najmenšia reálna sociálna skupina so spoločným hospodárením a bývaním. Domácnosť môže mať aj jediného člena.

Domácnosti sú základné subjekty trhu, ktoré na ňom vystupujú najmä ako  kupujúci (nakupujú spotrebné tovary a služby) a tiež ako predávajúci, pretože predávajú výrobné faktory (napr. prácu), prípadne svoje tovary (napr. dopestovanú zeleninu a ovocie).

Najdôležitejším subjektom na trhu práce, ktorý tvorí ponuku sú domácnosti. Táto ponuka je ohraničená viacerými faktormi: 
*počtom práceschopného obyvateľstva 
*cenovou hladinou 
*daňovým zaťažením

Na trh práce pôsobia rovnaké zákonitosti ako na iných trhoch. Dopyt po práci určujú firmy, podniky a iní výrobcovia. Závisí od ostatných výrobných faktorov, najmä od veľkosti kapitálu a použitej technológie. Dopyt po práci je odvodeným dopytom, to znamená, že závisí od dopytu po výsledkoch tejto práce. Ponuka práce teda predstavuje počet práceschopného obyvateľstva, ktoré tvoria všetci ľudia, ktorí aktívne pracujú, ale aj nezamestnaní.

Veľkosť ponuky práce súvisí v prvom rade s hraničnými nákladmi domácnosti pri vynakladaní práce a odmenou za vykonanú prácu. Domácnosť je v rovnováhe, ak námaha pri práci sa rovná efektu, ktorý práca prináša. Toto vyúsťuje do ovplyvňovania veľmi dôležitého ukazovateľa v makroekonómii a tým je miera nezamestnanosti.

## Externé odkazy
* 

Kategória:Sociológia
Kategória:Makroekonómia
Kategória:Mikroekonómia
Dominanta

**Dominanta** môže byť:

* prevládajúca zložka; hlavná, určujúca zložka
* v architektúre: dominantná stavba, pozri dominanta (architektúra)
* vo výtvarnom umení: určujúci prvok v maľbe, grafike alebo v plastike, pozri dominanta (výtvarné umenie)
* v hudbe: 
**v nápevoch gregoriánskeho chorálu: prevládajúci tón, podľa ktorého sa melódia najčastejšie rozvíja, pozri dominanta (gregoriánsky chorál)
**piaty stupeň stupnice smerom nahor a na ňom postavený akord (t.j. dominantný akord), pozri dominanta (hudba)
* v ekológii: druh, ktorý je v ekosystéme najpočetnejší a zároveň má najväčšie množstvo biomasy, synonymá: ekologická dominanta, dominant, dominantný druh, prevládajúci druh (podobné ale odlišné sú termíny edifikátor a kľúčový druh), pozri dominanta (ekológia)
*vo fyziológii: ohnisko dráždenia v centrálnom nervovom systéme citlivé na vedľajšie podráždenia, pozri dominanta (nervová sústava)
*v psychológii: prevládajúce reakcie, myšlienkový okruh a pod., obyčajne citovo podfarbené, pozri dominanta (reakcie)
Dominát

**Dominát**  je etapa rímskeho cisárstva, ktorá nasledovala po principáte, štátna forma Rímskej ríše od 3. stor. do 5. stor. utvorená Diokleciánovými reformami, ktoré zavŕšil Konštantín I. Veľký. 

## Význam dominátu
Cisár (dominus et deus = pán a boh) sa stal neobmedzeným vládcom. Jeho moc neobmedzovala žiadna inštitúcia, dokonca ani senát, preto Rím prestal byť hlavným sídelným mestom cisárov. Panovník bol najvyšším veliteľom vojska, jediným zákonodarcom a najvyšším sudcom. Cisárovu neobmedzenú moc a jeho odstup od ostatných ľudí v ríši reprezentoval nový ceremoniál na dvore, keď si museli všetci pred cisárom pokľaknúť. Dominát sa začína nástupom Diokleciána, ktorý uskutočnil veľký počet reforiem.

## Koniec dominátu
Od 4. storočia útočili na Rímsku ríšu rôzne barbarské kmene, ktoré spôsobili jej definitívny pád. Roku 395 sa ríša rozdelila na Východorímsku ríšu a Západorímsku ríšu, ktoré mali v nasledujúcich obdobiach rozdielny vývoj. Koniec dominátu sa spája so zánikom Západorímskej ríše roku 476.

## Pozri aj
* Principát

## Externé odkazy
* 
*BUDAJ, M. 2013. Dejiny sveta od A po Z. Príroda Bratislava 2013. ISBN 978-80-07-02138-9

Kategória:Staroveký Rím
Dominik Guzmán

Svätý **Dominik Guzmán** (* okolo 11721173, Caleruega, Španielsko – † 6. august 1221, Bologna, Taliansko) bol kastílsky rímskokatolícky kňaz a teológ, odporca albigéncov, zakladateľ dominikánskej rehole. So sv. Dominikom sa spája vznik ruženca.

## Život
Dominik sa narodil približne v rokoch 1172 až 1173 v obci Calaruega v Kastílii. Študoval teológiu a filozofiu na vtedy slávnej palencijskej škole. Už počas štúdií preukazoval veľkú zbožnosť. Po štúdiách sa pridal ku kapitule pri katedrále v Osme, ktorá ho neskôr zvolila za podpriora.

Okolo roku 1206 začal rozvíjať medzi albigéncami kazateľskú činnosť v okolí mesta Toulouse. Za jeho úspechom stál hlavne príklad evanjeliovej chudoby a dialóg – v tom čase nový prvok evanjelizácie. Pápež Inocent III. túto formu šírenia viery pre dobré výsledky svätého Dominika schválil.

V roku 1206 založil ženský kláštor v Prouille, ktorý mal slúžiť ženám na vzdelávanie a prípravu a kazateľom na pomoc a v prípade potreby aj ubytovanie. V tom čase tiež vytvoril základ pre budúcu rehoľu, keď založil prvé konventné bratstvo.

Rehoľu kazateľov uznal pápež Honorius III. 22. decembra 1216. Nová rehoľa mala hlásať evanjelium a vykonávať misijnú činnosť. 25. augusta 1217 svätý Dominik rozposlal prvých bratov do celej Európy, hlavne do študijných centier, ako napr. Paríž a Bologna, pričom on sám ostal pôsobiť v severnej Itálii, kde bolo rozšírené albigénstvo. Bol známy ustavičnou modlitbou a horlivým kázaním.

Zomrel 6. augusta 1221 v Bologni. Svätorečil ho pápež Gregor IX. 3. júla 1234.

## Iné projekty

## Externé odkazy
* 

## Zdroj
* 

Kategória:Narodenia v 12. storočí
Kategória:Úmrtia 6. augusta
Kategória:Úmrtia v 1221
Kategória:Španielski katolícki svätci
Kategória:Španielski rímskokatolícki kňazi
Kategória:Katolícki teológovia 13. storočia
Kategória:Zakladatelia rádov
Kategória:Kanonizovaní Gregorom IX.
Kategória:Križiacka výprava proti albigéncom
Kategória:Španielski dominikáni
Donau-günz

**Donau-günz** je interglaciál v alpskej oblasti, ktorý oddeľuje günz od donau. Spadá do obdobia pred 1,4 – 1,5 miliónmi rokov resp. 1 – 1,1 miliónmi rokov. U niektorých autorov sa nevyskytuje, príp. mu zhruba zodpovedá uhlenberg (0,9-?1,3/1,4 mil. pred Kr.). 

V nordickom systému mu zrejme zodpovedá najmladšia časť válu (vál C).

Pojem donau-günz definoval v roku 1901 Albrecht Penck.

Predpokladá sa, že v období donau-günz vznikli najstaršie fosílne pôdne komplexy v sprašiach a niektoré travertíny na Slovensku.

## Literatúra
* K.A. Habbe, unter Mitarbeit von D. Ellwanger und R. Becker-Haumann: Stratigraphische Begriffe für das Quartär des süddeutschen Alpenvorlandes. In: T. Litt im Auftrag der Deutschen Stratigraphischen Kommission 2007 (Hrsg.): Eiszeitalter und Gegenwart/Quaternary Science Journal. 56, No. 1/2, E. Schweizerbart’sche Verlagsbuchhandlung (Nägele und Obermiller), Stuttgart, ISSN 0424-7116, S. 66–83, doi:10.3285/eg.56.1-2.03 (Artikel).
* T. Litt et al.: Das Quartär in der Stratigraphischen Tabelle von Deutschland 2002. In: Newsletters in Stratigraphie. 41, Nr. 1-3, Berlin, Stuttgart, S. 385-399 

## Externé odkazy
* ''Stratigraphische Tabellen des Bayerischen Geologischen Landesamtes.''  

Kategória:Interglaciály
Donor

**Donor** môže byť:
* zriedkavo: osoba alebo organizácia, ktorá nezištne poskytne peniaze alebo vecný dar, pozri darca (dobročinnosť)
*v lekárstve: 
** darca, najmä darca krvi, darca orgánu, darca spermií
** menšie dvojča pri feto-fetálnom transfúznom syndróme pri tehotenstvách s monochoriálno-diamniotnými dvojičkami, pozri feto-fetálny transfúzny syndróm 
*v chémii: atóm, molekula alebo ión, ktorý je schopný odovzdať akceptoru protón, elektrón alebo elektrónový pár, pozri donor (chémia)
*vo fyzike: porucha kryštálovej mriežky polovodiča, ktorá pri vybudení ľahko uvoľňuje elektrón do vodivostného pásu, pozri donor (fyzika)

## Pozri aj
*donátor
Donucovanie

**Donucovanie** je použitie moci na donútenie ľudí, aby robili niečo proti svojej vôli. Donucovanie je typické napríklad pre autoritatívny manažment. Môže mať rôzny charakter (fyzické, psychické) a široké spektrum pôsobnosti: od pôsobenia v reklame cez demagógiu až po mučenie.

## Externé odkazy
* 

Kategória:Politika
Kategória:Filozofický slovník
Dorolológia

**Dorolológia** je veda o príčinách a utišovaní bolesti. 

## Externé odkazy
* 

Kategória:Medicína
Donau

**Donau** alebo **danub** (podľa názvov Dunaja) alebo nepresne **prvá ľadová doba** je glaciál v tzv. alpskom systéme. Trval asi od 1,75 milióna pred Kr. do 1,4 milióna pred Kr., resp. od 1,3 milióna do 1,1 milióna pred Kr. Donau delí od neskoršieho günzu teplé obdobie donau-günz a od staršieho biberu biber-donau. V nordickom systéme možno zodpovedá eburónu a časti válu. 

## Iné vymedzenia
U niektorých autorov sa rozlišuje starší donau (cca 0,9 miliónov pred Kr. – 0,781 miliónov pred Kr.), ktorý zhruba zodpovedá nordickému menapu, uhlenberg (cca 1,3/1,4 miliónov – 0,9 miliónov pred Kr.), ktorý zhruba zodpovedá nordickému válu a mladší donau (cca 1,75 – 1,3/1,4 miliónov pred Kr.), ktorý zhruba zodpovedá úvodnej definícii donau. 

U niektorých autorov, najmä v staršej literatúre, sa naopak do donau zahŕňa aj to, čo iní označujú ako  biber-donau príp. aj biber alebo je dokonca donau definovaný tak ako to, čo iní označujú ako biber, a oba pojmy sa potom chápu ako synonymá. 

Kategória:Glaciály
Domnienka

**Domnienka** alebo **dohad** alebo **konjektúra** alebo **predpoklad** je:
* všeobecne: nepotvrdená mienka 
* formálnejšie v zmysle logiky: zdôvodnený alebo nezdôvodnený kognitívny významový útvar vzťahujúci sa na stav veci, ktorý nemožno priamo pozorovať alebo experimentálne potvrdiť. 

Dôležitým druhom domnienky je hypotéza (vedecká domnienka). V kriminalistike sa domnienka odborne nazýva podozrenie.

## Iné projekty

## Externé odkazy
* 

Kategória:Logika
Guľatý chrbát

**Guľatý chrbát** (lat. *dorsum flexum*) je zlé držanie tela, často nedostatkom sebadôvery, sebapodceňovania a pod.

## Externé odkazy
* 

Kategória:Psychológia
Kategória:Medicína
Dosadenie (logika)

**Dosadenie** alebo **substitúcia** alebo **zámena**  - logický výraz H' vzniká dosadením z logického výrazu H, ak je zároveň dosadzovaný určitý výraz H v H pre výraz H na všetkých miestach, v ktorých H vystupuje.

## Externé odkazy

* 

Kategória:Logika
Nezamýšľané dôsledky konania

**Nezamýšľané dôsledky konania** sú také dôsledky konania, ktoré bránia dosiahnuť ciele konania. Významový útvar nezamýšľaných dôsledkov konania intervenuje v reflexii spoločnosti prinajmenšom od 18. storočia, a to napríklad u mysliteľov ako Bernard de Mandeville, Adam Smith,
Georg Wilhelm Friedrich Hegel, Karl Marx alebo Friedrich Engels.

## Externé odkazy
* 

Kategória:Filozofické pojmy
Dôsledok

**Dôsledok** môže byť:
* v logike: výrok, ktorý logicky vyplýva z iného výroku alebo iných výrokov (t. j. konzekvencia), záver dedukcie, synonymum: logický dôsledok, pozri logický dôsledok
* následok (= účinok), konzekvencia

## Iné projekty

## Zdroje
* 
* dôsledok. In: Slovník slovenského jazyka (Peciar)
* dôsledok. In: Encyclopaedia Beliana 3
* konzekvencia. In: Slovník cudzích slov (akademický)

Kategória:Logika
Logický dôsledok

**Logický dôsledok** alebo **dôsledok** je výrok, ktorý logicky vyplýva z iného výroku alebo z iných výrokov.

## Externé odkazy
* 

Kategória:Logika
Hermann Ebbinghaus

**Hermann Ebbinghaus** (* 24. január 1850, Barmen, Nemecká ríša, dnes Nemecko – † 26. február 1909, Halle) bol nemecký psychológ a filozof.

## Životopis
Hermann Ebbinghaus sa narodil ako syn podnikateľskej rodiny v Barmene, dnešnom Wuppertali. Ako 17-ročný začal študovať na univerzite Rheinischen Friedrich-Wilhelms-Universität v Bonne filozofický smer. Po habilitácii pôsobil ako profesor filozofie na vtedajšej berlínskej univerzite Friedrich-Wilhelms-Universität (dnešná Humboldt-Universität zu Berlin) a neskôr v meste Vroclav v Sliezsku, ktoré v tom čase patrilo do Nemeckej ríše. V Nemeckej ríši založil dve psychologické laboratóriá. Svoje poznatky zhrnul v knihe *Über das Gedächtnis*, ktorú publikoval v roku 1885. Zomrel vo veku 59 rokov na zápal pľúc.

## Krivka učenia a zabúdania
Považuje sa za jedného zo zakladateľov experimentálnej psychológie. Skúmal pamäť a výsledok jeho výskumov je tzv. krivka učenia a krivka zabúdania - krivky vyjadrujúce zmenu množstva naučenej látky v čase. Kým krivka učenia má tvar dopredu nakloneného písmena S, krivka zabúdania vyjadruje exponenciálny charakter procesu zabúdania.

Pri svojich výskumoch pamäte využíval Hermann Ebbinghaus predovšetkým tri druhy postupov. V prvom z nich sa usiloval zistiť, koľko učebnej látky si dokáže výskumná osoba zapamätať po jedinej expozícii materiálu. Aby predišiel utváraniu asociácií, utvoril si zoznam bezzmyselných slabík, ktoré si osoby nemohli ukladať do pamäte na základe ich významu (čo by výrazne zvýšilo množstvo materiálu, ktorý je osoba schopná uložiť do pamäte), ale čisto len na základe ich fonetických vlastností. H. Ebbinghaus sa tak pokúšal dopracovať k počtu prvkov, ktorý je človek schopný udržať v krátkodobej pamäti po jedinej expozícii materiálu. Jeho zisteniu sa dnes v psychológii hovorí "magické čislo sedem". Neskoršie výskumy ukázali, že hoci sa číslo sedem skutočne dá pokladať za akýsi populačný priemer, jedinci sa v rozsahu svojej krátkodobej pamäte líšia a počet zapamätaných prvkov sa pohybuje niekde medzi piatimi až deviatimi prvkami.

Pri dvoch ďalších experimentálnych postupoch sa jednalo o zistenie počtu expozícií potrebných na úplné osvojenie materiálu a o skúmanie zákonitostí súvisiacich so znovunaučením zabudnutej látky. Látku, ktorú jedinec už raz v pamäti mal, je schopný úplne si osvojiť rýchlejšie než látku, s ktorou sa ešte nestretol.

## Iné projekty

## Externé odkazy
* 

Kategória:Nemeckí psychológovia
Kategória:Nemeckí filozofi
Kategória:Úmrtia na pneumóniu
Dôvod

**Dôvod** je nevyhnutná podmienka, ktorá je predpokladom existencie nejakého  javu (dôsledku) a vysvetľuje ho. Dôležité je rozlíšenie ontologického pojmu príčiny a logického pojmu dôvodu. Hľadanie dôvodu sa označuje ako odôvodňovanie.

## Pozri aj
* zámienka

## Iné projekty

## Externé odkazy
* 

Kategória:Logika
Doxa

::*Doxa znamená aj [[zdanie]].*
**Doxa** je grécky výraz znamenajúci mienenie, nepravé (zmyslové) poznanie. Dnes sa používa vo filozofii prevažne na označenie súhrnu rozličných populárnych názorov.

Kategória:Epistemológia
Doxografia

**Doxografia** (z gr. DOXA = mienka, názor a GRAFÓ = píšem) je opis, komentovanie mienok, názorov filozofov neskoršími autormi - doxografmi.

Komentár neskorších autorov k učeniu toho ktorého filozofa, ktorý je vo vydaniach spravidla označený písmenom A, sa nazýva **doxografická správa**. 

Najdôležitejším doxografickým dielom boli Theofrastove FYSIKÓN DOXAI (Učenia prírodných filozofov), kde Teofrastos sytematicky usporiadal názory predstaviteľov prírodnej filozofie od Tálesa po Platóna a pri každom poznamenal, čo z jeho učenia považuje za správne a čo za chybné. Za zvyšok tohto diela sa považuje pojednanie o zmyslovom vnímaní.
Výťahy z tohto diela z neskorohelenistickej doby (napr. Aetios) sú dodnes
hlavným prameňom pre poznanie predsokratovských filozofov. Teofrastos napísal ešte niekoľko monografií. Dôležitým je aj Eudemos. Neskorší doxografovia na nich nadväzovali, napr. Poseidónios.

## Externé odkazy
* Doxography of Ancient Philosophy
* http://plato.stanford.edu/entries/doxography-ancient/
* http://www.cojeco.cz/index.php?detail=1&id_desc=21408&title=doxografie&s_lang=2 

Kategória:Dejiny filozofie
Jehuda ben Jicchak Abravanel

**Jehuda ben Jicchak Abravanel** (hebr. יהודה בן יצחק אברבנאל) alebo **Abrabanel**, známejší pod latinským menom **Leo Hebræus** alebo jeho ekvivalentmi **Leone Ebreo** v taliančine, **León Hebreo** v španielčine a **Leão Hebreu** v portugalčine (* okolo 1460, Lisabon – † okolo 1520, Benátky), bol židovský lekár, básnik a novoplatónsky renesančný filozof. 

Bol najstarším synom filozofa, štátnika a teológa Izáka Abrabanela (* 1437– † 1508).

Jeho dielo malo veľký vplyv na filozofov 17. storočia, predovšetkým na Giordana Bruna a Barucha Spinozu.

## Dielo
* 1535: *Dialoghi di amore* (Dialógy o láske) - spája v nich platónske učenie o ideách s aristotelovsky pochopeným intellectus agens.

## Galéria

Súbor:Dialoghi d'amore.tif|*Philosophie d'amour*, 1595


## Referencie

## Iné projekty

## Externé odkazy
* Dialoghi di amore, 1541 

## Zdroj
* 

Kategória:Narodenia v 15. storočí
Kategória:Úmrtia v 16. storočí
Kategória:Básnici židovského pôvodu
Kategória:Lekári židovského pôvodu
Kategória:Filozofi židovského pôvodu
Kategória:Osobnosti z Lisabonu
Doxológia

**Doxológia** (gr.) je velebenie výsostnej božej moci. Takým je napríklad takzvaná veľká doxológia *Sláva na výsostiach Bohu a na zemi pokoj ľuďom dobrej vôle* (Lk 2,14). Najznámejšou doxológiou je modlitba Sláva Otcu i Synu. Doxológia sa časom stala organickou súčasťou kresťanskej liturgie. Napr. v katolíckej liturgii ústi každá eucharistická modlitba do doxologickej modlitby, prostredníctvom ktorej „sa vyjadruje oslava Boha“:

*Skrze Krista, s Kristom a v Kristovi, máš ty, Bože, Otče Všemohúci v jednote s Duchom Svätým všetku úctu a slávu po všetky veky vekov. Amen.*

## Referencie


## Externé odkazy
* 

Kategória:Liturgia
Kategória:Liturgia hodín
Dôstojnosť

**Dôstojnosť** je morálny vzťah človeka k sebe samému a spoločnosti k jednotlivcovi, ktorého vedomie je formou sebakontroly osobnosti; na dôstojnosti sa zakladajú požiadavky jednotlivca voči sebe samému: konať tak, aby človek neponížil svoju dôstojnosť.

## Iné projekty

## Externé odkazy
* 

Kategória:Cnosti
Mikuláš Drábik

**Mikuláš Drábik** alebo **Mikuláš Drabík** (lat. Nicolaus Drabicius (Darbicius,  Darbizius,Drabecius); * 5. december 1588, Strážnice† 16. júl 1671, Bratislava) bol českobratský kazateľ a vizionár. Pôsobil v obci Drahotuše na Morave, od roku 1620 exulant v Lednici pri Púchove. Pre obchodnovanie a príklon k alkoholu bol zbavený kazateľských hodností.
Prvé vízie sa u neho začali objavovať v roku 1628.
Roku 1650 sa stretol v Skalici s Komenským, ktorý na jeho radu odišiel do Blatného Potoka na majetky Juraja Rákociho. Drábik bol stúpenec myšlienky dosadenia Františka I. Rákociho na uhorský trón. Komenským bol znovuvysvätený za kňaza.

Jeho vízie, v ktorých prorokoval zánik Habsburgovcov a pápežstva, vydal v diele *Lux in tenebris* J. A. Komenský v Amsterdame v roku 1657.

Tzv. bratislavský mimoriadny súd, ktorý r. 1671 zriadil gubernátor Uhorska J. G. Ampringen, odsúdil Drábika na trest smrti. Popravili ho v Bratislave 16. júla 1671.

## Referencie

## Literatúra
* BERNÁT, Libor: Čudné priateľstvo. Ján Amos Komenský a Mikuláš Drábik. In: *Historická revue*, roč. 11, 2000, č. 5, s. 8-9.
* BERNÁT, Libor: Proces s Mikulášom Drábikom alebo za všetko môže kniha. In: *História revue*, roč. 2, 2002, č. 6, s. 40-42.
* BERNÁT, Libor: Rod Drábikovcov na Slovensku. In: *Genealogicko-heraldický hlas*, roč. 13, 2003, č. 1, s. 22-32. Dostupné on-line.
* BERNÁT, Libor: Historiografické bádání o Mikuláši Drabíkovi. In: "Jižní Morava : vlastivědný sborník",  ročník 43 – svazek 46, 2007, s. 49 – 70.
* BERNÁT, Libor: Mikuláš Drabík. (Pokus o historicko-psychoanalytický portrét.) In: *Jižní Morava*, roč. 45, 2009, svazek 48, s. 7-37.
* BERNÁT, Libor, KORDOŠ, Jozef: Spis Andreja Sartoria proti Mikulášovi Drábikovi. In: *Studia Comeniana et histrica*, roč. 40, 2010, č. 83-84, s. 177-205.
* BERNÁT, Libor: Mikuláš Drábik vizionár, mystik a kazateľ Jednoty bratskej. Trenčín: Trenčianske múzeum v Trenčíne, 2016.
## Externé odkazy
* 
* Lux in tenebris (1657) 

Kategória:Českí náboženskí spisovatelia
Kategória:Duchovní
Kategória:Českí emigranti a exulanti
Kategória:Jednota bratská
Kategória:Popravení sťatím
John Carew Eccles

Sir **John Carew Eccles** (* 27. január 1903, Melbourne, Austrália  – † 2. máj 1997, Locarno, Švajčiarsko) bol austrálsky lekár, neurofyziológ. 

V roku 1963 mu bola udelená Nobelova cena (spolu s A. F. Huxleyom a A. L. Hodkinom ) za objav iónového mechanizmu membrány nervových buniek.

## Externé odkazy
* 

Kategória:Austrálski biológovia
Kategória:Laureáti Radu vychádzajúceho slnka
Kategória:Nositelia Nobelovej ceny za fyziológiu alebo medicínu
Kategória:Austrálski nositelia Nobelovej ceny
Kategória:Členovia Kráľovskej spoločnosti
Kategória:Členovia Nemeckej akadémie prírodných vied Leopoldina
Kategória:Členovia American Philosophical Society
Kategória:Osobnosti na austrálskych poštových známkach
Kategória:Osobnosti z Melbourne
Dĺžka dráhy

**Dĺžka dráhy** alebo ** dĺžka trajektórie** alebo **dráha** alebo **trajektória** je dĺžka trajektórie, ktorú opíše hmotný bod za určitý čas. Presnejšia definícia znie: súčet dĺžok všetkých veľmi malých úsekov dráhy, ktoré hmotný bod pri svojom pohybe postupne prejde počas nekonečne malých časových intervalov veľkosti dt bez ohľadu na smer pohybu pozdĺž pohybovej čiary.

Meriame ju pozdĺž trajektórie pohybu hmotného bodu:
* pre priamočiary pohyb je to dĺžka priamky
* pre pohyb po kružnici je to obvod opísanej kružnice (príp. výseku kružnice)
* pre krivočiary pohyb to je dĺžka krivky (nie iba vzdialenosť medzi počiatkom a koncovým bodom)

Dráhu značíme väčšinou písmenom *s*.

Dráha je funkciou času s = f(t) \,. Tento matematický výraz, ktorý udáva dráhu ako funkciu času, sa nazýva zákonom dráhy.

## Poznámky


## Referencie

Kategória:Mechanika
Kategória:Fyzika
Echolália

**Echolália** (gr. ηχώ; *echó* – „ozvena“; λαλώ; *laló* – „hovorím“) je opakovanie alebo napodobňovanie počutých slov inej osoby. Trpí ňou 75% pacientov s autizmom, ale vyskytuje sa aj u pacientov s Tourettovým syndrómom, vývojovým postihnutím, schizofréniou a niekedy aj inými psychickými chorobami. Ak sa deje mimovoľne, považuje sa za tik.

## Externé odkazy
* 

Kategória:Symptómy
Dramatizmus

**Dramatizmus** je súbor protirečení a konfliktov ľudského života z hľadiska estetického. Pojem dramatizmu vystupuje najmä ako estetická kategória.

## Externé odkazy
* 

Kategória:Divadlo
Ecoutizmus

**Ecoutizmus** je sexuálna deviácia spočívajúca v počúvaní magnetofónovych záznamov so zvukmi
koitu a pod.

## Externé odkazy
* 

Kategória:Sex
Kategória:Sexuálne úchylky
Albína Dratvová

**Albína Dratvová** (* 2. január 1892, Praha – † 1. december 1969, Praha) bola česká filozofka, docentka filozofie exaktných vied na Karlovej univerzite.

Dratvová sa venovala aj problematike prírodnej filozofie, metodológii, vzťahu prírodných vied a pozitivizmu a problémom modernej ženy.

## Dielo
* O stavech podvědomých a Freudově psychoanalyse, 1921
* O tajích podvědomí, 1925
* Logika (s F. Pelikánom), 1926
* Problém kauzality ve fyzice, 1931
* Heuristické předpoklady fysikálního bádání, 1934
* O aplikabilitě matematiky, 1936
* Planckova filosofie, 1939
* Filosofie a přírodovědecké poznání, 1939, 2. rozš. vyd. 1946
* Smutek vzdělanců, 1940
* Etika tvůrčí práce, 1941
* Sto let principu o zachování energie, 1943
* Logika a lidé, 1944
* Duše dnešní ženy, 1947
* Filosofie pro VII. a VIII. třídu středních škol, 1947
* Hledání ztraceného kosmu, 1948

## Externé odkazy
* Životopis
* 

Kategória:Českí filozofi
Kategória:Osobnosti z Prahy
Dráva

**Dráva** (, , ,  a ) je rieka prameniaca v Alpách a ústiaca pravostranne do Dunaja. Má dĺžku  a plochu povodia .

## Priebeh toku
Rieka pramení v Karnských Alpách v Taliansku a pokračuje východným smerom do Rakúska a Slovinska. Tu sa jej tok dostáva z horského údolia do Stredodunajskej roviny a pokračuje územím Chorvátska, kde tvorí prirodzenú hranicu s Maďarskom. Východne od mesta Osijek sa vlieva do Dunaja.

### Prítoky
* sprava - Gail, Vellach, Mieß, Dravinja, Karašica
* zľava - Isel, Möll, Lieser, Gurk, Lavant, Mura

## Vodný režim
Dráva patrí medzi rieky s dažďovo-snehovým režimom a priemerný prietok dosahuje /s. Maximálne prietoky okolo /s dosahuje na jar a počas letných a jesenných povodní. Splavná je v dĺžke  od Villachu. V Rakúsku, Slovinsku i Chorvátsku je na rieke vybudovaná kaskáda vodných elektrární. 

## Osídlenie
Povodie rieky je husto osídlené a na preteká mestami Villach, Maribor, Ptuj, Ormož, Belišće, Varaždin a Osijek.

## Referencie

## Iné projekty

## Externé odkazy
* 

Kategória:Rieky v Taliansku
Kategória:Rieky v Rakúsku
Kategória:Rieky v Slovinsku
Kategória:Rieky v Chorvátsku
Kategória:Rieky v Maďarsku
Kategória:Baranská župa
Drávidi

**Drávidi** sú pôvodné etnické skupiny a národy v južnej Indii, na Srí Lanke a v niektorých oblastiach Pakistanu, Nepálu a Bangladéšu; ich predkovia patrili k pôvodnému a najstaršiemu obyvateľstvu Indického polostrova. Patria k nim najmä Tamili, Malabaresovia, Kanaresovia, Telugovia, Malajálamci, Todovia, Kotovia, Tuluovia, Gondovia a iní.

Drávidi hovoria drávidskými jazykmi.

## Externé odkazy
* 

Kategória:Etniká, národy a národnosti
Dramatika

**Dramatika** je súhrn všetkých dramatických druhov, žánrov a foriem, zahrňuje všetky dramatické diela najrozmanitejšieho typu v rámci príslušnej národnej literatúry. Dramatika je historicky premenlivým súborom dramatických fenoménov. Dramatika je založená na bezprostrednom zobrazovaní ľudí v ich vzájomných vzťahoch.

## Externé odkazy
* 

Kategória:Divadlo
Kritická edícia

**Kritická edícia** je kritické vydanie literárneho diela podľa zásad textovej kritiky a edičnej techniky.

## Externé odkazy
* 

Kategória:Literatúra
Dráždec

[náhľad|Ľudský dráždec. [Pubické ochlpenie bolo zámerne odstránené pre lepšiu viditeľnosť detailov jeho anatómie. Umiestnenie klitorálnej kapucne (1) a zakrnelého žaluďa (2) (telo klitorisu sa nachádza pod kapucňou).]]
**Dráždec** alebo **klitoris** je súčasť ženských pohlavných orgánov, erektilné tkanivo (homológ pohlavného údu u muža), s veľkým počtom voľných nervových zakončení a senzitívnych nervových teliesok. Dráždenie pohlavných orgánov u samíc cicavcov vyvoláva podnety pohlavného vzrušenia. Mechanizmus erekcie u klitorisu je rovnaký ako u muža, erekcia je však menej výrazná. Viditeľná časť pripomínajúca gombík je umiestnená vo vulve blízko vonkajšieho spojenia malých pyskov ohanbia, nad poševným vchodom. Jeho zvláštnou úlohou je navodenie pohlavného vzrušenia a orgazmu.

Skladá sa zo zakrnelého žaluďa () a z tela (), ktoré je pomocou *lig. suspensorium clitoridis* a *lig. fundiforme clitoridis* pripojené k dolnej časti symfýzy. Corpus clitoridis sa kaudálne delí na dve crura clitoridis, ktoré sú zdola pripojené k ramenám lonovej kosti (crista phallica). Hoci je celý dráždec dlhý približne 8 cm, je z neho vidieť len malá časťglans clitoridis. Glans clitoridis prekrývajú riasy malých pyskov ohanbia (praeputium et frenulum clitoridis). Podkladom klitorisu je párové toporivé tkanivo (corpus cavernosus clitoridis), ktoré má analogickú stavbu ako corpora cavernosa penis.

## Iné projekty

Kategória:Rozmnožovacia sústava
Dráždivosť

**Dráždivosť** alebo **iritabilita** je vlastnosť bioplazmy, ktorá spočíva v jej schopnosti prijímať rozličné vnútorné a vonkajšie podnety a reagovať na ne. Dráždivosť je zvláštna schopnosť živých tkanív prijímať vnemy z vonkajšieho prostredia a špecifickým spôsobom na ne reagovať.

## Externé odkazy

* 

Kategória:Fyziológia
Drevina

[thumb|Príklad [stromu. Tento je až 1000 rokov starý]]
[thumb|Príklad [ker|kra, kéria japonská (*Kerria japonica*)]]
[thumb|Príklad [Bylina (rastlina)|byliny, smohla lekárska (*Anchusa officinalis*)]]
**Drevina** (lat. *planta lignosa*) je viacročná rastlina (t. j. buď perena v širšom zmysle alebo pluriena) s druhotne hrubnúcou trvácou celozdrevnatenou (čiže po celej dĺžke zdrevnatenou) stonkou (v tomto zmysle sú synonymá: **pravá drevina**, **lignida**, **holoxyla**, **holoxylon**); v širšom zmysle pojem drevina zahŕňa aj poloker. Uvedenú definíciu dreviny spĺňajú len niektoré cievnaté rastliny, presnejšie: niektoré semenné rastliny (okrem veľkej väčšiny jednoklíčnolistových rastlín) a niektoré vyhynuté cievnaté výtrusné rastliny. 

Opakom drevín sú byliny. 

Drevinami sa zaoberá dendrológia.

## Delenie
Druhy drevín v užšom zmysle (t. j. pravých drevín) sú:
* strom (lat. *arbor*)
* ker (iný názov: krík) (lat. *frutex*) v širšom zmysle:
** ker (iný názov: krík) (lat. *frutex*) v užšom zmysle
** kríček (starší názov: krík) (lat. *fruticulus*)
* liana v užšom zmysle (iný názov: drevnatá liana)  (lat. *liana*) - Poznámky: 1. Liana v užšom zmysle sa dá považovať aj za typ kra, preto sa niekedy zaraďuje ako súčasť kra v užšom zmysle. 2. Termín liana v širšom zmysle zahŕňa aj bylinnú lianu; tá samozrejme nepatrí medzi dreviny. 
Dreviny v širšom zmysle zahŕňajú aj poloker/polodrevina (lat. *suffrutex*); ten je prechodom medzi drevinou a bylinou.

## Stavba stonky
Dreviny obsahujú drevo, materiál, ktorý sa skladá z celulózy a lignínu. V stonke sú cievne zväzky, ktoré transportujú živiny hore (xylém) a dole (floém). Väčšina drevín priberá do šírky, tým sa zvyšuje priemer stonky. U väčšiny drevín pribúda drevo na vonkajšej strane, ale niekedy (u paliem) pribúda zvnútra.

## Referencie

## Pozri aj
* dendrológia
* les
* lesníctvo

## Externé odkazy
* Dreviny - kvetyazahrada.sk
* Flora.sk
* Zoznam drevín, ich číselných kódov a skratiek - lesoprojekt.sk 
*Prehľad drevín v databáze Florius - florius.cz 

## Zdroj


Kategória:Lesníctvo
Kategória:Dendrológia
Efekt

**Efekt** (lat.) môže byť:
* účinok, pôsobenie
* výsledok, účinnosť
* pôsobivý, spravidla vonkajší dojem
* umelý prostriedok vyvolania pôsobivého dojmu, napr. zvukový efekt, svetelný efekt, filmový efekt
* v informatike: funkcia v API, pozri efekt (počítačová grafika)
* v práve/ekonómii: (najmä vo francúzskej a nemeckej právnej oblasti) verejne obchodovateľný zastupiteľný cenný papier, pozri efekt (cenný papier)
* hodnotenie vplyvu faktorov v oblasti bioštatistiky pozri zdroj premenlivosti